Донбасс аибашьра зылшо зегьы рҽеизыргарц рыларҳәеит
© Sputnik / Максим ЗахаровРепетиция парада Победы в Луганске
© Sputnik / Максим Захаров/
Аҵыхәтәантәи аамҭазы Украина мрагыларатәи ахәҭаҿы аҭагылазаашьа акыр ишәарҭахеит, жәлар рреспубликақәа уажәы-уажәы адыррақәа ҟарҵоит Киеви дареи ирыбжьоу аинышәара Киев ишеиланаго.
АҞӘА, жәабран 19 - Sputnik. Зхала зхы ҳәынҭқарроуп ҳәа рылазҳәаз Донецктәи жәлар рреспубликеи (ДЖәР) Лугансктәи жәлар рреспубликеи (ЛЖәР) рхадацәа Денис Пушилини Леонид Пасечники аибашьра зылшо зегьы рҽеизыргарц азы аусԥҟақәа рнапы аҵарҩит, абри атәы аанацҳауеит РИА Новости, ареспубликақәа рхадацәа рофициалтә усԥҟақәа ааганы.
"Ԥхьатәара иҟоу сыуаажәлар зегьы арратә комиссариатқәа рахь инеирц аҳәара ҟасҵоит. Иахьа сара снапы аҵазҩит азеиԥш мобилизациазы аусԥҟа", - иҳәеит ДЖәР ахада Денис Пушилин авидеоааԥхьараҟны.
ЛЖәР ахада Леонид Пасечник инапы зҵеиҩыз амобилизациазы аусԥҟала, 18-55 шықәса зхыҵуа ахацәа ареспублика иалҵны ицар ҟалаӡом.
Ахәаша жәабран 18 рзы Донецктәи Лугансктәи жәлар рреспубликақәа рхадацәа алаҳәара ҟарҵеит руааԥсыра Урыстәылаҟа ихыҵны ицарц Украина бџьаршьҭыхла иақәлоит ҳәа иҟоу ашәарҭара иахҟьаны. Еиҳарак ари ззынархоу аҳәсеи, ахәыҷқәеи, абыргцәеи роуп.
Асабша ауха Украина Арбџьармчқәа Донецктәи Лугансктәи жәлар рреспубликақәа рҿы ауааԥсыра реиланхарҭақәа жаба инареиҳаны ирылахысит.
Денис Пушилин аҳәамҭа ҟаиҵеит хара имгакәа Украина ахада Донбасс бџьаршьҭыхла дақәлоит ҳәа.
9 Жәабран 2022, 15:00